Diari Oficial de la Generalitat Valenciana


Sumari del DOGV 3716, del 24-03-2000 (2000/2047)

ORDRE de 29 de febrer de 2000, de la Conselleria de Justícia i Administracions Públiques, per la qual s’aprova la creació i classificació del lloc de viceinterventor/a de l’Ajuntament d’Onda.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/2047


Data del document
:   29-02-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Onda
    * verificació de comptes
    * administració local
    * comptable

ORDRE de 29 de febrer de 2000, de la Conselleria de Justícia i Administracions Públiques, per la qual s'aprova la creació i classificació del lloc de viceinterventor/a de l'Ajuntament d'Onda. [2000/X2047]
  
L'Ajuntament d'Onda acordà, en sessió plenària de data 29 de novembre de 1999, la creació del lloc de viceinterventor/a, i la seua classificació en classe segona, mitjançant la corresponent modificació de plantilla i relació de llocs de treball de dita corporació, i la seua provisió va quedar reservada a funcionaris/àries d'administració local, amb habilitació de caràcter nacional, pertanyents a la subescala d'Intervenció, categoria d'Entrada.
  
En l'expedient, que ha sigut tramitat segons el que disposa l'article 2 del Reial Decret 1.732/1994, de 29 de juliol, sobre Provisió de Llocs de Treball Reservats a Funcionaris d'Administració Local, amb Habilitació de Caràcter Nacional, i l'article 6 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'Administració local amb habilitació de caràcter nacional, hi ha un certificat expedit per la Secretaria General de la Corporació, acreditativa de la modificació de la plantilla i relació de llocs de treball, així com la seua publicació en el Butlletí Oficial de la Província de Castelló, de 25 de desembre de 1999, núm. 156.
  
En la seua virtut, i en ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana, relatives als funcionaris d'administració local amb habilitació de caràcter nacional,
  
ORDENE
  
Crear el lloc de viceinterventor/a de l'Ajuntament d'Onda i classificar-lo en classe segona.
  
Quant a la seua provisió, el lloc quedarà reservat a funcionaris/àries d'administració local amb habilitació de caràcter nacional, pertanyents a la subescala d'Intervenció, categoria d'Entrada.
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua publicació; o bé, recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'emdemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 29 de febrer de 2000
  
El conseller de Justícia i Administracions Públiques
  
SERAFÍN CASTELLANO GÓMEZ